ddrg/super_eurlex huggingface dataset:
Oficialusis leidinys L 236 , 23/09/2003 p. 0815 - 0815



5. ŽUVININKYSTĖ 31992 R 3760: 1992 m. gruodžio 20 d. Tarybos reglamentas (EEB) Nr. 3760/92, nustatantis žvejybos ir akvakultūros sistemą Bendrijoje (OL L 389, 1992 12 31, p. 1), su paskutiniais pakeitimais, padarytais: - 31998 R 1181: 1998 6 4 Tarybos reglamentu (EB) Nr. 1181/98 (OL L 164, 1998 6 9, p. 1). Reglamentas (EEB) Nr. 3760/92 taikomas Estijai atsižvelgiant į šias specialiąsias nuostatas. Zvejybos limitais reguliuojami ištekliai, skiriami Estijai kaip Bendrijos žvejybos galimybių dalis, pagal rūšis ir zonas nustatomi taip: Rūšys | ICES ar IBSFC rajonas | Estijos dalis proc. | Strimelė | III b, c, d [3], išskyrus IBSFC valdymo vienetą 3 | 10,761 | Šprotas | III b, c, d [3] | 11,455 | Lašiša | III b, c, d [3], išskyrus IBSFC 32 parajonį | 2,106 | Lašiša | III d IBSFC [3] 32 parajonis | 10,254 | Menkė | III b, c, d [3] | 1,874 | Šios dalys naudojamos pirmą kartą paskiriant žvejybos galimybes Estijai Reglamento (EEB) Nr. 3760/92 8 straipsnio 4 dalyje numatyta tvarka. Be to, Taryba, remdamasi Komisijos pasiūlymu, kvalifikuota balsų dauguma nustatys Bendrijos žvejybos galimybių dalį Estijai NAFO reguliuojamoje akvatorijoje atsižvelgdama į galiojantį balansą NAFO laikotarpiu prieš pat įstojimo dieną. [3] Bendrijos vandenys. --------------------------------------------------
Oficialusis leidinys L 236 , 23/09/2003 p. 0870 - 0871



11. MUITŲ SĄJUNGA 31987 R 2658: 1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo (OL L 256, 1987 9 7, p. 1), su paskutiniais pakeitimais, padarytais: - 32002 R 0969: 2002 6 6 Komisijos reglamentu (EB) Nr. 969/2002 (OL L 149, 2002 6 7, p. 20). a) Nukrypdama nuo Reglamento (EEB) Nr. 2658/87 5 straipsnio 1 dalies, iki penktųjų metų nuo įstojimo dienos pabaigos arba iki 2008 m. gruodžio 31 d., atsižvelgiant į tai, kuri data yra ankstesnė, Malta gali nustatyti metines tarifines kvotas šukuotos vilnos arba šukuotų švelniavilnių gyvūnų plaukų audiniams (KN kodas 51121110), džinsiniams audiniams (KN kodas 52094200), audiniams iš dirbtinių elementariųjų siūlų (gijų) verpalų (KN kodas 54082210) ir kitiems gatavų drabužių priedams (KN kodas 62171000), atsižvelgdama į šį grafiką: - pirmaisiais ir antraisiais metais - taikant nulinį muito tarifą; - trečiaisiais ir ketvirtaisiais metais - taikant vieną trečiąją vyraujančio ES muito ad valorem; - penktaisiais metais - taikant dvi trečiąsias vyraujančio ES muito ad valorem; šiems kiekiams: - prekėms, kurių KN kodas 51121110: ne daugiau nei 20000 kvadratinių metrų per metus; - prekėms, kurių KN kodas 52094200: ne daugiau nei 1200000 kvadratinių metrų per metus; - prekėms, kurių KN kodas 54082210: ne daugiau nei 110000 kvadratinių metrų per metus; - prekėms, kurių KN kodas 62171000: ne daugiau nei 5000 kilogramų per metus, jei minėtos prekės: - naudojamos Maltos teritorijoje vyriškų ir berniukų viršutinių drabužių (išskyrus megztus ir nertus) gamyboje ir - lieka muitinės prižiūrimos, vadovaujantis atitinkamomis Bendrijos teisės aktų nuostatomis, reguliuojančiomis galutinį vartojimą, išdėstytomis Tarybos reglamento (EEB) Nr. 2913/92 [8], nustatančio Bendrijos muitinės kodeksą, 21 ir 82 straipsniuose. b) Pirmiau išdėstytos nuostatos taikomos tik tada, jei kartu su prekių išleidimo į apyvartą deklaracija pateikiama atitinkamos Maltos institucijos išduota licencija, liudijanti, kad minimos prekės patenka į pirmiau išdėstytos nuostatos taikymo sritį. c) Komisija ir kompetentingos Maltos institucijos imasi visų reikiamų priemonių užtikrinti, kad minėtos prekės būtų naudojamos vyriškų ir berniukų viršutinių drabužių gamyboje (išskyrus megztus ir nertus) Maltos teritorijoje. [8] OL L 302, 1992 10 19, p. 1, Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 (OL L 311, 2000 12 12, p. 17). --------------------------------------------------
Oficialusis leidinys L 236 , 23/09/2003 p. 0922 - 0922



C. VANDENS KOKYBĖ 1. 31984 L 0156: 1984 m. kovo 8 d. Tarybos direktyva 84/156/EEB dėl pramonės sektorių, išskyrus chloro šarminės elektrolizės pramonę, gyvsidabrio teršalų išleidimo ribinių verčių ir kokybės normų (OL L 74, 1984 3 17, p. 49), su paskutiniais pakeitimais, padarytais: - 31991 L 0692: 1991 12 23 Tarybos direktyva 91/692/EEB (OL L 377, 1991 12 31, p. 48). Nukrypstant nuo Direktyvos 84/156/EEB 3 straipsnio ir I priedo, gyvsidabrio ir benzopireno išleidimo į vandenis, nurodytus Direktyvos 76/464/EEB dėl tam tikrų į Bendrijos vandenis išleidžiamų pavojingų medžiagų sukeltos taršos [8] 1 straipsnyje, ribinės vertės iki 2006 m. gruodžio 31 d. netaikomos įmonei Novácke chemické závody, a.s. Nováky, Slovakija. 2. 31986 L 0280: 1986 m. birželio 12 d. Tarybos direktyva 86/280/EEB dėl tam tikrų pavojingų medžiagų, įtrauktų į Direktyvos 76/464/EEB priedo I sąrašą, išleidimo ribinių verčių ir kokybės normų (OL L 181, 1986 7 4, p. 16), su paskutiniais pakeitimais, padarytais: - 31991 L 0692: 1991 12 23 Tarybos direktyva 91/692/EEB (OL L 377, 1991 12 31, p. 48). Nukrypstant nuo Direktyvos 86/280/EEB 3 straipsnio ir II priedo, tetrachlortileno, trichloretileno ir tetrachlormetano išleidimo į vandenis, nurodytus Direktyvos 76/464/EEB dėl tam tikrų į Bendrijos vandenis išleidžiamų pavojingų medžiagų sukeltos taršos [9] 1 straipsnyje, ribinės vertės iki 2006 m. gruodžio 31 d. netaikomos įmonei Duslo, a.s., Šaľa Slovakijoje. 3. 31991 L 0271: 1991 m. gegužės 21 d. Tarybos direktyva 91/271/EEB dėl miesto nuotekų valymo (OL L 135, 1991 5 30, p. 40), su pakeitimais, padarytais: - 31998 L 0015: 1998 2 27 Komisijos direktyva 98/15/EB (OL L 67, 1998 3 7, p. 29). Nukrypstant nuo Direktyvos 91/271/EEB 3, 4 straipsnių ir 5 straipsnio 2 dalies, reikalavimai dėl miesto nuotekų surinkimo sistemų ir valymo Slovakijoje iki 2015 m. gruodžio 31 d. taikomi nevisiškai, laikantis šių tarpinių rodiklių: - iki 2004 m. gruodžio 31 d. direktyvos reikalavimai įvykdomi dėl 83 % bendros biologiškai skaidomos apkrovos; - iki 2008 m. gruodžio 31 d. direktyvos reikalavimai įvykdomi dėl 91 % bendros biologiškai skaidomos apkrovos; - iki 2010 m. gruodžio 31 d. direktyvos reikalavimai įvykdomi aglomeracijose, kuriose gyventojų skaičius yra didesnis nei 10000; - iki 2012 m. gruodžio 31 d. direktyvos reikalavimai įvykdomi dėl 97 % bendros biologiškai skaidomos apkrovos. [8] OL L 129, 1976 5 18, p. 23. Direktyva su paskutiniais pakeitimais, padarytais Direktyva 2000/60/EB (OL L 327, 2000 12 22, p. 1). [9] OL L 129, 1976 5 18, p. 23. Direktyva su paskutiniais pakeitimais, padarytais Direktyva 2000/60/EB (OL L 327, 2000 12 22, p. 1). --------------------------------------------------
Sutartis dėl Konstitucijos Europai - III DALIS – SĄJUNGOS POLITIKA IR JOS FUNKCIONAVIMAS - VI ANTRAŠTINĖ DALIS – SĄJUNGOS FUNKCIONAVIMAS - I SKYRIUS – INSTITUCINĖS NUOSTATOS - 1 skirsnis – Institucijos - 5 poskirsnis – Europos Sąjungos Teisingumo Teismas - III-367 straipsnis



Oficialusis leidinys 310 , 16/12/2004 p. 0160 - 0161



III-367 straipsnis Jei Europos Parlamentas, Europos Vadovų Taryba, Taryba, Komisija ar Europos centrinis bankas, pažeisdami Konstituciją, nesiima veiksmų, valstybės narės ir kitos Sąjungos institucijos gali kreiptis į Europos Sąjungos Teisingumo Teismą su ieškiniu dėl šio pažeidimo nustatymo. Ši nuostata tokiomis pačiomis sąlygomis taikoma Sąjungos įstaigoms ir organams, nesiimančioms veiksmų. Ieškinys priimamas tiktai tuo atveju, jeigu institucija, įstaiga ar organas buvo pirmiau paragintas imtis veiksmų. Jei per du mėnesius po tokio paraginimo ta institucija, įstaiga ar organas neapibrėžia savo pozicijos, ieškinys gali būti pateikiamas per kitus du mėnesius. Kiekvienas fizinis ar juridinis asmuo pirmojoje ir antrojoje pastraipose numatyta tvarka gali paduoti Teismui skundą, kad Sąjungos institucija, įstaiga ar organas to asmens atžvilgiu nepriėmė kokio nors akto, išskyrus rekomendaciją ar nuomonę. --------------------------------------------------
Sutartis dėl Konstitucijos Europai - III DALIS – SĄJUNGOS POLITIKA IR JOS FUNKCIONAVIMAS - III ANTRAŠTINĖ DALIS – VIDAUS POLITIKA IR VEIKSMAI - IV SKYRIUS – LAISVĖS, SAUGUMO IR TEISINGUMO ERDVĖ - 2 skirsnis – Patikrinimų prie sienos, prieglobsčio ir imigracijos politika - III-267 straipsnis



Oficialusis leidinys 310 , 16/12/2004 p. 0116 - 0116



III-267 straipsnis 1. Sąjunga kuria bendrą imigracijos politiką, kuria siekiama visais etapais užtikrinti veiksmingą migrantų srautų valdymą, palankų režimą teisėtai valstybėse narėse gyvenantiems trečiųjų šalių piliečiams bei neteisėtos imigracijos ir prekybos žmonėmis prevenciją ir sustiprintas kovos su jomis priemones. 2. Šio straipsnio 1 dalyje numatytiems tikslams pasiekti europiniai įstatymai arba pagrindų įstatymai nustato priemones šiose srityse: a) atvykimo ir apsigyvenimo sąlygų bei ilgalaikių vizų ir leidimų gyventi, taip pat leidimų šeimoms susijungti išdavimo valstybėse narėse reikalavimų; b) teisėtai valstybėje narėje gyvenančių trečiųjų šalių piliečių teisių apibrėžimo, įskaitant sąlygas, reglamentuojančias judėjimo ir apsigyvenimo laisvę kitose valstybėse narėse; c) neteisėtos imigracijos ir gyvenimo be leidimo, įskaitant be leidimo gyvenančių asmenų išsiuntimą ir repatriaciją; d) kovos su prekyba žmonėmis, ypač moterimis ir vaikais. 3. Sąjunga gali sudaryti susitarimus su trečiosiomis šalimis dėl trečiųjų šalių piliečių, kurie netenkina arba nebetenkina atvykimo, buvimo arba gyvenimo vienos iš valstybių narių teritorijoje sąlygų, readmisijos į jų kilmės arba provenencijos valstybes. 4. Europiniai įstatymai arba pagrindų gali nustatyti paskatų ir paramos valstybių narių veiksmams teikimo priemones, siekiant skatinti jų teritorijose teisėtai gyvenančių trečiųjų šalių piliečių integraciją, išskyrus bet kokį valstybių narių įstatymų ir kitų teisės aktų suderinimą. 5. Šis straipsnis neturi įtakos valstybių narių teisei nustatyti į jų teritoriją iš trečiųjų šalių ieškoti samdomo arba savarankiško darbo atvykstančių trečiųjų šalių piliečių priėmimo apimtis. --------------------------------------------------
Sutartis dėl Konstitucijos Europai - I DALIS - IV ANTRAŠTINĖ DALIS – SĄJUNGOS INSTITUCIJOS IR ORGANAI - I SKYRIUS – INSTITUCINĖ STRUKTŪRA - I-27 straipsnis



Oficialusis leidinys 310 , 16/12/2004 p. 0023 - 0023



I-27 straipsnis Europos Komisijos pirmininkas 1. Atsižvelgdama į Europos Parlamento rinkimus ir atitinkamai pasikonsultavusi, Europos Vadovų Taryba, spręsdama kvalifikuota balsų dauguma, siūlo Europos Parlamentui kandidatą į Komisijos pirmininkus. Kandidatą išrenka Europos Parlamentas visų savo narių balsų dauguma. Jei jis nesurenka reikalaujamos balsų daugumos, Europos Vadovų Taryba kvalifikuota balsų dauguma per vieną mėnesį pagal tą pačią procedūrą pasiūlo naują kandidatą Europos Parlamentui. 2. Taryba bendru sutarimu su išrinktuoju pirmininku patvirtina sąrašą kitų asmenų, kuriuos ji siūlo skirti Komisijos nariais. Jie parenkami remiantis valstybių narių siūlymais pagal I-26 straipsnio 4 dalyje ir 6 dalies antrojoje pastraipoje numatytus kriterijus. Pirmininką, Sąjungos užsienio reikalų ministrą ir kitus Komisijos narius visus drauge balsuodamas tvirtina Europos Parlamentas. Remiantis šiuo patvirtinimu, Komisiją kvalifikuota balsų dauguma skiria Europos Vadovų Taryba. 3. Komisijos pirmininkas: a) nustato gaires, kuriomis Komisija turi vadovautis vykdydama savo užduotis; b) priima sprendimą dėl Komisijos vidinės struktūros, užtikrindamas jos nuoseklų, veiksmingą ir kolegialų darbą; c) iš Komisijos narių skiria pirmininko pavaduotojus, išskyrus Sąjungos užsienio reikalų ministrą. Komisijos narys atsistatydina, jei to reikalauja pirmininkas. Sąjungos užsienio reikalų ministras atsistatydina pagal I-28 straipsnio 1 dalyje numatytą procedūrą, jei to reikalauja pirmininkas. --------------------------------------------------
Sutartis dėl Konstitucijos Europai - III DALIS – SĄJUNGOS POLITIKA IR JOS FUNKCIONAVIMAS - III ANTRAŠTINĖ DALIS – VIDAUS POLITIKA IR VEIKSMAI - II SKYRIUS – EKONOMINĖ IR PINIGŲ POLITIKA - 2 skirsnis – Pinigų politika - III-185 straipsnis



Oficialusis leidinys 310 , 16/12/2004 p. 0081 - 0082



III-185 straipsnis 1. Pagrindinis Europos centrinių bankų sistemos tikslas – palaikyti kainų stabilumą. Nepažeisdama šio tikslo, Europos centrinių bankų sistema remia Sąjungos bendrąsias ekonominės politikos kryptis, kad padėtų siekti I-3 straipsnyje nustatytų tikslų. Europos centrinių bankų sistema veikia vadovaudamasi atviros rinkos ekonomikos esant laisvai konkurencijai principu, palankiu veiksmingam išteklių paskirstymui, ir laikantis III-177 straipsnyje numatytų principų. 2. Pagrindiniai Europos centrinių bankų sistemos uždaviniai yra šie: a) nustatyti ir įgyvendinti Sąjungos pinigų politiką; b) atlikti užsienio valiutos operacijas pagal III-326 straipsnį; c) laikyti ir valdyti valstybių narių oficialiąsias užsienio valiutos atsargas; d) skatinti sklandų mokėjimo sistemų veikimą. 3. 2 dalies c punkto taikymas nepažeidžia valstybių narių vyriausybių teisės laikyti ir valdyti apyvartines užsienio valiutos lėšas. 4. Su Europos centriniu banku konsultuojasi: a) dėl bet kurio siūlomo Sąjungos akto, patenkančio į jo įgaliojimų sritį; b) nacionalinės institucijos dėl bet kurios taisyklės, patenkančios į jo įgaliojimų sritį, projekto, tačiau laikantis III-187 straipsnio 4 dalyje numatyta tvarka tarybos nustatytų apribojimų ir sąlygų. Europos centrinis bankas gali Sąjungos institucijoms, įstaigoms ar organams arba nacionalinėms institucijoms teikti nuomones klausimais, patenkančiais į jo įgaliojimų sritį. 5. Europos centrinių bankų sistema prisideda prie to, kad kompetentingos institucijos galėtų sklandžiai vykdyti savo politiką, susijusią su rizikos ribojimu pagrįsta kredito įstaigų priežiūra ir finansų sistemos stabilumu. 6. Tarybos priimamais europiniais įstatymais galima skirti Europos centriniam bankui specialius uždavinius, susijusius su rizikos ribojimu pagrįsta kredito ir kitų finansų įstaigų, išskyrus draudimo įmones, priežiūra. Taryba, pasikonsultavusi su Europos Parlamentu ir Europos centriniu banku, sprendžia vieningai. --------------------------------------------------
1.

31994 L 0063: 1994 m. gruodžio 20 d. Europos Parlamento ir Tarybos direktyva 94/63/EB dėl lakiųjų organinių junginių išsiskyrimo į aplinką laikant benziną ir tiekiant jį iš terminalų į degalines kontrolės (OL L 365, 1994 12 31, p. 24) su pakeitimais, padarytais: — 32003 R 1882: 2003 m. rugsėjo 29 d. Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1). a) Nukrypstant nuo Direktyvos 94/63/EB 3 straipsnio ir I priedo, reikalavimai esamoms stacionariosioms talpykloms terminaluose Bulgarijoje netaikomi: — iki 2007 m. gruodžio 31 d. - stacionariosioms talpykloms 6 terminaluose, kurių apyvarta didesnė kaip 25 000 tonų per metus, bet mažesnė arba lygi 50 000 tonų per metus; — iki 2009 m. gruodžio 31 d. - stacionariosioms talpykloms 19 terminalų, kurių apyvarta mažesnė arba lygi 25 000 tonų per metus. b) Nukrypstant nuo Direktyvos 94/63/EB 4 straipsnio ir II priedo, reikalavimai esamų mobiliųjų talpyklų pripildymui ir ištuštinimui terminaluose Bulgarijoje netaikomi: — iki 2007 m. gruodžio 31 d. – 12 terminalų, kurių apyvarta didesnė kaip 25 000 tonų per metus, bet mažesnė arba lygi 150 000 tonų per metus; — iki 2009 m. gruodžio 31 d. – 29 terminalams, kurių apyvarta mažesnė arba lygi 25 000 tonų per metus. c) Nukrypstant nuo Direktyvos 94/63/EB 5 straipsnio, reikalavimai esamoms mobiliosioms talpykloms terminaluose Bulgarijoje netaikomi: — iki 2007 m. gruodžio 31 d. - 50 autocisternų; — iki 2009 m. gruodžio 31 d. - kitoms 466 autocisternoms. d) Nukrypstant nuo Direktyvos 94/63/EB 6 straipsnio ir III priedo, reikalavimai esamų stacionariųjų talpyklų pripildymui degalinėse Bulgarijoje netaikomi: — iki 2007 m. gruodžio 31 d. – 355 degalinėms, kurių apyvarta didesnė kaip 500 m3 per metus, bet mažesnė arba lygi 1 000 m3 per metus; — iki 2009 m. gruodžio 31 d. – 653 degalinėms, kurių apyvarta mažesnė arba lygi 500 m3 per metus.
Protokolas dėl Bulgarijos Respublikos ir Rumunijos priėmimo į Europos Sąjungą sąlygų ir tvarkos - VI priedas:Protokolo 20 straipsnyje nurodytas sąrašas: pereinamojo laikotarpio priemonės - Bulgarija - 10.Aplinka - A.Oro kokybė



Oficialusis leidinys L 157 , 21/06/2005 p. 0118 - 0119



A. ORO KOKYBĖ 1. 31994 L 0063: 1994 m. gruodžio 20 d. Europos Parlamento ir Tarybos direktyva 94/63/EB dėl lakiųjų organinių junginių išsiskyrimo į aplinką laikant benziną ir tiekiant jį iš terminalų į degalines kontrolės (OL L 365, 1994 12 31, p. 24) su pakeitimais, padarytais: - 32003 R 1882: 2003 m. rugsėjo 29 d. Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1). a) Nukrypstant nuo Direktyvos 94/63/EB 3 straipsnio ir I priedo, reikalavimai esamoms stacionariosioms talpykloms terminaluose Bulgarijoje netaikomi: - iki 2007 m. gruodžio 31 d. - stacionariosioms talpykloms 6 terminaluose, kurių apyvarta didesnė kaip 25000 tonų per metus, bet mažesnė arba lygi 50000 tonų per metus; - iki 2009 m. gruodžio 31 d. - stacionariosioms talpykloms 19 terminalų, kurių apyvarta mažesnė arba lygi 25000 tonų per metus. b) Nukrypstant nuo Direktyvos 94/63/EB 4 straipsnio ir II priedo, reikalavimai esamų mobiliųjų talpyklų pripildymui ir ištuštinimui terminaluose Bulgarijoje netaikomi: - iki 2007 m. gruodžio 31 d. – 12 terminalų, kurių apyvarta didesnė kaip 25000 tonų per metus, bet mažesnė arba lygi 150000 tonų per metus; - iki 2009 m. gruodžio 31 d. – 29 terminalams, kurių apyvarta mažesnė arba lygi 25000 tonų per metus. c) Nukrypstant nuo Direktyvos 94/63/EB 5 straipsnio, reikalavimai esamoms mobiliosioms talpykloms terminaluose Bulgarijoje netaikomi: - iki 2007 m. gruodžio 31 d. - 50 autocisternų; - iki 2009 m. gruodžio 31 d. - kitoms 466 autocisternoms. d) Nukrypstant nuo Direktyvos 94/63/EB 6 straipsnio ir III priedo, reikalavimai esamų stacionariųjų talpyklų pripildymui degalinėse Bulgarijoje netaikomi: - iki 2007 m. gruodžio 31 d. – 355 degalinėms, kurių apyvarta didesnė kaip 500 m3 per metus, bet mažesnė arba lygi 1000 m3 per metus; - iki 2009 m. gruodžio 31 d. – 653 degalinėms, kurių apyvarta mažesnė arba lygi 500 m3 per metus. 2. 31999 L 0032: 1999 m. balandžio 26 d. Tarybos direktyva 1999/32/EB dėl sieros kiekio sumažinimo tam tikrose skystojo kuro rūšyse ir iš dalies keičianti Direktyvą 93/12/EEB (OL L 121, 1999 5 11, p. 13) su pakeitimais, padarytais: - 32003 R 1882: 2003 m. rugsėjo 29 d. Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1). a) Nukrypstant nuo Direktyvos 1999/32/EB 3 straipsnio 1 dalies, sieros kiekio mazute reikalavimai Bulgarijoje netaikomi iki 2011 m. gruodžio 31 d., mazutą naudojant vietos reikmėms. Šiuo pereinamuoju laikotarpiu sieros kiekis neviršija 3,00 % masės. b) Nukrypstant nuo Direktyvos 1999/32/EB 4 straipsnio 1 dalies, sieros kiekio gazolyje reikalavimai Bulgarijoje netaikomi iki 2009 m. gruodžio 31 d., gazolį naudojant vietos reikmėms. Šiuo pereinamuoju laikotarpiu sieros kiekis neviršija 0,20 % masės. --------------------------------------------------
LT Europos Sąjungos oficialusis leidinys C 326/1

TARPVYRIAUSYBINĖS KONFERENCIJOS,

PATVIRTINUSIOS LISABONOS SUTARTĮ,

pasirašytą 2007 m. gruodžio 13 d.,

PRIE BAIGIAMOJO AKTO PRIDĖTOS DEKLARACIJOS

C. VALSTYBIŲ NARIŲ DEKLARACIJOS

56. Airijos deklaracija dėl Protokolo dėl Jungtinės Karalystės ir Airijos pozicijos dėl laisvės, saugumo ir teisingumo erdvės 3 straipsnio

Airija patvirtina savo įsipareigojimą dėl Sąjungos kaip laisvės, saugumo ir teisingumo erdvės, kurioje gerbiamos pagrindinės teisės ir valstybių narių įvairios teisinės sistemos bei tradicijos, o piliečiams užtikrinamas aukštas saugumo lygis.

Todėl Airija pareiškia tvirtai ketinanti, jos manymu, didžiausiu įmanomu mastu pasinaudoti Protokolo dėl Jungtinės Karalystės ir Airijos pozicijos dėl laisvės, saugumo ir teisingumo erdvės 3 straipsnyje numatyta teise ir dalyvauti patvirtinant priemones pagal Sutarties dėl Europos Sąjungos veikimo trečiosios dalies V antraštinę dalį.

Visų pirma ji didžiausiu įmanomu mastu dalyvaus policijos bendradarbiavimo srities priemonėse.

Be to, Airija primena, kad pagal protokolo 8 straipsnį ji gali Tarybai raštu pranešti, jog ji nebenori, kad jai būtų taikomos protokolo nuostatos. Airija ketina peržiūrėti šių priemonių veikimą per trejus metus nuo Lisabonos sutarties įsigaliojimo.
2.

P. p. C. BUZET društvo s ograničenom odgovornošću za proizvodnju, trgovinu i usluge (P. p. C. BUZET d.o.o.), Buzet, Most 24, IPPC veikla 2.5.b.
4.

32009 R 0073: 2009 m. sausio 19 d. Tarybos reglamentas (EB) Nr. 73/2009, nustatantis bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantis tam tikras paramos schemas ūkininkams, iš dalies keičiantis Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantis Reglamentą (EB) Nr. 1782/2003 (OL L 30, 2009 1 31, p. 16). a) Nukrypstant nuo Reglamento (EB) Nr. 73/2009 4 straipsnio 1 dalyje nustatytos prievolės laikytis teisės aktuose nustatytų valdymo reikalavimų, išdėstytų to reglamento II priede, tiesiogines išmokas gaunantys Kroatijos ūkininkai į kompleksinio paramos susiejimo taikymo sritį įtraukia II priedo A, B ir C punktuose nurodytus teisės aktuose nustatytus valdymo reikalavimus pagal šį tvarkaraštį: A punkte išdėstytus reikalavimus – nuo 2014 m. sausio 1 d., B punkte išdėstytus reikalavimus – nuo 2016 m. sausio 1 d. ir C punkte išdėstytus reikalavimus – nuo 2018 m. sausio 1 d. b) Reglamento (EB) Nr. 73/2009 V antraštinėje dalyje po 1 skyriaus įrašomas šis skyriaus pavadinimas ir straipsnis: „1a SKYRIUS Bendrosios išmokos schema 121a straipsnis Bendrosios išmokos schema Kroatijoje Kroatijoje iki 2013 m. gruodžio 31 d. neprivaloma taikyti 4, 5, 23, 24 ir 25 straipsnių nuostatų, susijusių su teisės aktuose nustatytais valdymo reikalavimais. Nuo 2014 m. sausio 1 d. tiesiogines išmokas pagal bendrosios išmokos schemą Kroatijoje gaunantis ūkininkas taiko II priede nurodytus teisės aktuose nustatytus valdymo reikalavimus pagal šį tvarkaraštį: a) II priedo A punkte išdėstyti reikalavimai taikomi nuo 2014 m. sausio 1 d., b) II priedo B punkte išdėstyti reikalavimai taikomi nuo 2016 m. sausio 1 d. c) II priedo C punkte išdėstyti reikalavimai taikomi nuo 2018 m. sausio 1 d.“